rejauldu/bengali-wikipedia huggingface dataset:
আলী শাহআলম (জন্ম ১৫ অক্টোবর ১৯৯২), যিনি তাঁর মঞ্চ নাম আলী অফিসিয়াল নামেও পরিচিত, একজন বাংলাদেশী বংশোদ্ভূত ইংরেজ কৌতুক অভিনেতা এবং টেলিভিশন উপস্থাপক।   জীবনের প্রথমার্ধ  শাহআলম ইংল্যান্ডের ডিভন শহরে জন্মগ্রহণ করেন। তিনি জিপিএসই এবং এ-লেভেল নাটক ও থিয়েটার অধ্যয়ন করেন। তিনি বিশ্ববিদ্যালয়ে পড়ার জন্য লন্ডন চলে আসেন। এরপর তিনি ওয়ার্নার ব্রাদার্স-এর ডিজিটাল মার্কেটিং সহকারী হিসেবে কাজ করেন।   কর্মজীবন  এপ্রিল ২০১১ থেকে, শাহআলম এবং তার ছোট ভাই, শাহীন (জন্ম ২০০১), কমেডি স্কেচ সহ Aliofficial1 নামে ইউটিউব-এ তাদের নিজস্ব চ্যানেল হোস্ট করে। তাদের কমেডি ভিডিওগুলি প্রায়ই তাদের বাঙালি ঐতিহ্য এবং সংস্কৃতির সাথে সম্পর্কিত, এবং পরবর্তীকালে একটি বড় দক্ষিণ-এশীয় অনুসরণকারীদের আকৃষ্ট করেছে।  জুলাই ২০১৪ সালে, শাহআলম চ্যানেল ৪-এর মাসব্যাপী ডকুমেন্টারি সিরিজ, রমজান ডায়েরিজ-এ হাজির। ২০১৪ সালে, তিনি কমেডি ওয়েব সিরিজ কর্ণার শপ শো-এর দুটি পর্বে অভিনয় করেছিলেন। একই বছরের মে থেকে, তিনি চ্যানেল এস-এ দ্য ভ্যারাইটি শো হোস্ট করেছেন, প্রতি পাক্ষিক শনিবার রাত ৮:৩০ টায় সরাসরি সম্প্রচার করা হয়। জুলাই ২০১৫ এ, তিনি "ব্যাডম্যানস ওয়ার্ল্ড" এর ১৯ এপিসোডে হুমজা আরশাদ এর সাথে সহযোগিতা করেছিলেন।  ২০১৫ সালের অক্টোবরে, তিনি সুরকার সেফ অ্যাডাম এবং হ্যারিস জে এর সাথে "সাউন্ডস অফ লাইট" ট্যুরে পারফর্ম করেছিলেন। ডিসেম্বর ২০১৫ সালে, তিনি কমেডি ত্রয়ী আল্লাহ মেড মি ফানি এবং গুজ খান সহ একটি ২০ শহরের জাতীয় সফরে যান। ২০১৭ জুড়ে, আলী স্ন্যাপচ্যাট বিষয়বস্তুতে স্ক্রিপ্ট এবং অভিনয় করার জন্য বিবিসি এর সাথে কাজ করেছেন, যা একটি সোশ্যাল বাজ পুরস্কার এবং একটি ডিজিটাল ডে পুরস্কার জিতেছে। ২০১৭ সালের ফেব্রুয়ারিতে, আলী বিবিসি ওয়ানের মিউজিক্যাল শো লেট ইট শাইন-এ একটি বিশেষ অতিথির উপস্থিতি করেছিলেন। মার্চ ২০১৭ সালে, আলী চ্যানেল ৪-এর ডকুমেন্টারি এক্সট্রিমিলি ব্রিটিশ মুসলিম-এর জন্য সোশ্যাল মিডিয়া পরিকল্পনায় সাহায্য করেছিলেন। এপ্রিল ২০১৭ সালে, তিনি যুক্তরাষ্ট্র জুড়ে চারটি শো করেছিলেন। ২০১৭ সালের মে মাসে, আলী বিবিসি এশিয়ান নেটওয়ার্ক-এর কমেডি নাইট-এর জন্য ওয়েস্ট ইয়র্কশায়ার প্লেহাউস-এ অভিনয় করেছিলেন।   স্বীকৃতি  ২০১৬ সালের অক্টোবরে, "দ্য এশিয়ান টুডে" কর্তৃক "ইয়ং ব্রিটিশ মুসলিম মিলেনিয়াল চেঞ্জিং দ্য ওয়ার্ল্ড"-এর একজন হিসেবে শাহআলমকে মনোনীত করা হয়।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৯২-এ জন্ম বিষয়শ্রেণী:বাংলাদেশী কৌতুকাভিনয়শিল্পী বিষয়শ্রেণী:টেলিভিশন উপস্থাপক
thumb|A front aerial performed as part of an acro dance routine. thumb|পশ্চাত ফ্লিপ ফ্লিপ বা () এমন একটি শারীরিক কসরত যেখানে একজন ব্যক্তি লাফিয়ে শুন্যে উঠে এবং ব্যক্তি শুন্যে অবস্থানকালেই তার সম্পূর্ণ দেহ নিয়ে এক বা একাধিক ঘূরপাক সম্পন্ন করেন। এই কসরত আক্রো নৃত্য, জিমন্যাস্টিকস, পার্কোর, ফ্রী রানিং ইত্যাদী ক্ষেত্রে প্রদর্শন করা হয়ে থাকে। এছাড়া ফ্রিস্টাইল বিএমএক্স এর ক্ষেত্রে একটি গাড়ি বা মটরসাইকেল আরোহী তার যান সহ শুন্যে ঘূরপাক সম্পন্ন করে থাকে। ফ্লিপ স্থির দাঁড়ানো অবস্থান থেকে বা অন্য কোন শারীরিক কসরত যেমন রাউন্ডঅফ বা হ্যান্ডস্প্রিং এর অব্যহিত পরেই হতে পারে এবং এসকল ক্ষেত্রে প্রধান সুবিধা হল এতে কৌণিক ভরবেগের পরিমাণ বৃদ্ধি পায় এবং শুন্যে সহজে ঘূরপাক খাওয়া সম্ভব হয়। সাধারনভাবে ব্যক্তিটি লাফদিয়ে শুন্যে অবস্থানকালে হাত দ্বারা মাটি স্পর্শ করে না এবং লাফ সঠিকভাবে সম্পন্ন করার পর পায়ের মাধ্যমেই মাটিতে নেমে দাঁড়ায়।  প্রকারভেদ  জিমনেসটিকসে কয়েকটি নির্দিষ্ট প্রক্রিয়াকেই কেবল ফ্লিপ বলা হলেও পার্কোর, ফ্রী রানিং এর ক্ষেত্রে অসংখ্য সন্ঞালনকে এই নামে অভিহিত করা হয়ে থাকে। সাধারনত লাফের দিক বিবেচনা করে এর বিভিন্ন নাম দেয়া দেয়া হয়ে থাকে। যেমন পার্শ্ব ফ্লিপ (Side Flip), সম্মুখ ফ্লিপ (Front Flip) বা পশ্চাত ফ্লিপ (Back Flip)।http://www.ehow.com/m/how_8060298_do-side-flip-trampoline.html এছাড়া দেয়াল ফ্লিপ (Wall Flip) নামে একটি বিশেষ ফ্লিপ করা হয় যেখানে কসরতকারী তার সম্মুখস্ত উলম্ব দেয়ালে দৌড়ে কিছুদুর উঠে এবং এরপর শরীরকে শুন্যে ছুড়ে দিয়ে এক বা একাধিক ঘূর্নন সম্পন্ন করে মাটিতে অবতরন করে।http://dsc.discovery.com/tv-shows/other-shows/videos/time-warp-wall-flip.htm তথ্যসূত্র  বিষয়শ্রেণী:শারীরিক কসরত বিষয়শ্রেণী:নৃত্য বিষয়শ্রেণী:খেলাধুলা পরিভাষা
রিমজিম হল মসলা (মিশ্র মশলা) সোডার একটি মার্কা যা বর্তমানে ভারতে কোকা-কোলার মালিকানাধীন ও বাজারজাত করা হয়।   ১৯৮০-এর দশকে চালু হওয়ার পর থেকে মার্কাটি মূলত পার্লে বিসলেরির অংশ ছিল। যা ১৯৯৩ সালে কোকা-কোলার কাছে থামস আপ, লিমকা, সিট্রা এবং গোল্ড স্পট -এর সাথে কোকা-কোলার কাছে বিক্রি হয়েছিল। থামস আপ ও লিমকা বাদে পার্লের বাকি মার্কাগুলিকে এর নতুন মালিক বাজার থেকে প্রত্যাহার করে নিয়েছে। ২০১২ সালে, কোকা-কোলা ঘোষণা করেছিল যে এটি উত্তর ভারতের বাজারের জন্য রিমজিমকে পুনরুজ্জীবিত করবে, যেখানে এর একটি শক্তিশালী ভিত্তি ছিল।    তথ্যসূত্র   বিষয়শ্রেণী:কোকা-কোলা মার্কা বিষয়শ্রেণী:ভারতীয় পানীয় মার্কা
শোকেতুর রহমান (জন্মঃ ১২ জানুয়ারী ১৯৫৪) একজন প্রাক্তন বাংলাদেশী ক্রিকেট আম্পায়ার। যিনি ২০০১ সালে বাংলাদেশ বনাম জিম্বাবুয়ের একটি টেস্ট ম্যাচ এবং ২০০১ ও ২০০২ সালে দুটি ওয়ানডে ম্যাচে তিনি আম্পায়ার ছিলেন।    আরো দেখুন    টেস্ট ক্রিকেট আম্পায়ারদের তালিকা   ওয়ানডে আন্তর্জাতিক ক্রিকেট আম্পায়ারদের তালিকা   তথ্যসূত্র   বিষয়শ্রেণী:খুলনা জেলার ব্যক্তি বিষয়শ্রেণী:জীবিত ব্যক্তি বিষয়শ্রেণী:১৯৫৪-এ জন্ম বিষয়শ্রেণী:বাংলাদেশী ক্রিকেট আম্পায়ার বিষয়শ্রেণী:খুলনা বিভাগের ক্রীড়াবিদ
মুম্বইয়ের ভিক্টোরীয় গথিক ও দেকো শিল্প স্থাপত্য-সমাহার বা ভিক্টোরিয়ান গথিক অ্যান্ড আর্ট দেকো এনসেম্বল অব মুম্বই হল ১৯তম শতাব্দীর সরকারি ভিক্টোরীয় পুনরুজ্জীবন ও ২০তম শতাব্দীর বেসরকারি মুম্বাইয়ের দেকো শিল্প ভবনসমূহের একটি সংগ্রহ, যা মুম্বই ফোর্ট প্রিন্সেন্টের মধ্যে রয়েছে। মনোনয়নের লক্ষ্য হল মোট ৯৪ টি ভবনকে রক্ষা করা। এই সমাহারকে ২০১৮ খ্রিস্টাব্দে মানামায় অনুষ্ঠিত বিশ্ব ঐতিহ্য কমিটির ৪২তম অধিবেশনে ইউনেস্কো বিশ্ব ঐতিহ্যবাহী স্থান হিসাবে ঘোষণা করা হয়েছিল।Mumbai's Victorian Gothic Art Deco Ensembles Is A World Heritage Site artdecomumbai.com। সংগ্রহের তারিখ ২০ সেপ্টেম্বর ২০২৩ 4 সেপ্টেম্বর  অবস্থান এই ভবনগুলি একটি বিশাল বিনোদন ক্ষেত্র "ওভাল ময়দান"-এর চারপাশে স্থাপন করা হয়েছিল, যা একসময় এসপ্ল্যানেড নামে পরিচিত ছিল। ওভাল পূর্বদিকে সরকারি ভিক্টোরীয় গথিক ভবন এবং পশ্চিম দিকে ব্যাক বে রিক্লামেশন ও মেরিন ড্রাইভের আর্ট ডেকো ভবন দ্বারা ঘেরা।  তথ্যসূত্র  বহিঃসংযোগ  মুম্বাইয়ের দেকো শিল্প ভবন (ফ্লিকার অ্যালবাম)  বিষয়শ্রেণী:ভারতের বিশ্ব ঐতিহ্যবাহী স্থান
রাজামঙ্গলা জাতীয় স্টেডিয়াম () হল থাইল্যান্ড জাতীয় ফুটবল দলের জাতীয় স্টেডিয়াম। এটি হুয়া মাক স্পোর্টস কমপ্লেক্সের অংশ এবং ব্যাংককের ব্যাং কাপি জেলার অন্তর্গত হুয়া মাকে অবস্থিত। স্টেডিয়ামের আনুষ্ঠানিক উদ্বোধন ১৯৯৮ খ্রিস্টাব্দের ৬ই ডিসেম্বর ১৯৯৮ এশিয়ান গেমসের শুরুর সঙ্গে হয়েছিল।30 ปีสนามราชมังคลากีฬาสถาน สังเวียนฟาดแข้งระดับชาติ - งานคอนเสิร์ตระดับโลก  গ্যালারি  আরও দেখুন  সুফাচালাসাই স্টেডিয়াম  তথ্যসূত্র  বহিঃসংযোগ  ওয়ার্ল্ড স্টেডিয়াম.কম  বিষয়শ্রেণী:জাতীয় স্টেডিয়াম বিষয়শ্রেণী:থাইল্যান্ডে ফুটবল মাঠ বিষয়শ্রেণী:থাইল্যান্ডে অ্যাথলেটিক্স (ট্র্যাক ও ফিল্ড) মাঠ বিষয়শ্রেণী:ব্যাংককের ক্রীড়া মাঠ বিষয়শ্রেণী:এএফসি এশিয়ান কাপের স্টেডিয়াম বিষয়শ্রেণী:এশিয়ান গেমসের স্টেডিয়াম বিষয়শ্রেণী:বাং কপি জেলা বিষয়শ্রেণী:১৯৯৮-এ সম্পন্ন ক্রীড়া মাঠ বিষয়শ্রেণী:১৯৯৮-এ থাইল্যান্ডে প্রতিষ্ঠিত
thumb|তথ্যছকের উদাহরণ একটি তথ্যছক হল একটি নির্দিষ্ট-বিন্যাসের  সারণী সাধারণত নিবন্ধগুলোর সারাংশ উপস্থাপনের জন্য নিবন্ধের শীর্ষে ডানদিকের উপরের কোণে যুক্ত হয় যা কখনও কখনও অন্যান্য আন্তঃসম্পর্কিত নিবন্ধগুলিতে স্থানান্তর উন্নত করতে পারে। এছাড়াও অনেক তথ্যছক DBpedia এবং অন্যান্য তৃতীয় পক্ষের কাঠামোবদ্ধ মেটাডেটা হিসেবে থাকে যা পুনরায় ব্যবহারকারীরা ব্যবহার করতে পারে। সাধারণীকৃত তথ্যছকের বৈশিষ্ট্য মূল টেক্সোবক্স (শ্রেণীবিন্যাস তথ্যছক) থেকে বেড়ে যায় যা সম্পাদকদের জীবের বৈজ্ঞানিক শ্রেণিবিন্যাসকে দৃশ্যত প্রকাশ করার জন্য গড়ে তোলা হয়।   তথ্যছক ব্যবহার কোনও নিবন্ধের জন্য প্রয়োজনীয় বা নিষিদ্ধ নয়। কোনো তথ্যছক অন্তর্ভুক্ত করবেন কিনা, কোন তথ্যছক অন্তর্ভুক্ত করবেন এবং তথ্যছকের কোন অংশটি ব্যবহার করবেন তা প্রতিটি স্বতন্ত্র নিবন্ধের সম্পাদকদের মধ্যে আলোচনা এবং ঐকমত্যের মাধ্যমে নির্ধারিত হয়।  তথ্যছকে কী থাকা উচিত সাধারণভাবে, তথ্যছক টেমপ্লেটগুলির উপাত্তগুলো হওয়া উচিত:   তুলনাযোগ্য: যদি একাধিক বিষয় একটি সাধারণ বৈশিষ্ট্য বহন করে থাকে (উদাহরণস্বরূপ, সকল মানুষের একটি নাম এবং জন্ম তারিখ থাকে), তবে বিভিন্ন পৃষ্ঠাগুলিতে এগুলি তুলনা করতে সক্ষম হওয়া খুবই কার্যকরী। এটি আরও বোঝায় যে যেখানে সম্ভব, উপাদানগুলি একটি প্রমিত বিন্যাসে উপস্থাপন করা উচিত।  সংক্ষিপ্ত: তথ্যছক টেমপ্লেটগুলি "এক নজরে" এবং দ্রুত তথ্য যাচাইয়ের জন্য ব্যবহৃত হয়।  বিষয়টির সাথে বস্তুগতভাবে প্রাসঙ্গিক।  ইতিমধ্যে নিবন্ধে অন্য কোথাও উদ্ধৃত বিষয়শ্রেণী:উইকিপিডিয়া সম্পাদক সাহায্য বিষয়শ্রেণী:উইকিপিডিয়া কীভাবে করবেন
চেন্নাই সিটি সেন্টার হল ভারতের চেন্নাইয়ের মাইলাপুরে অবস্থিত একটি শপিং মল।  এটি ৩ মার্চ ২০০৬ সালে খোলা হয়েছিল  এবং এটি রাধাকৃষ্ণান সালাইতে অবস্থিত। কুশম্যান অ্যান্ড ওয়েকফিল্ড নামে একটি বিশ্বব্যাপী রিয়েল এস্টেট পরামর্শদাতা সংস্থার মতে, এটি চেন্নাইয়ের সবচেয়ে ব্যয়বহুল শপিং মলগুলির মধ্যে একটি।    তথ্যসূত্র   বিষয়শ্রেণী:চেন্নাইয়ের বিপণিবিতান বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো বিষয়শ্রেণী:২০০৬-এ প্রতিষ্ঠিত বিপণিবিতান
thumb|150px|সাঁকরাইলে সরস্বতী ও হুগলি নদীর সঙ্গম thumb|150px|সাঁকরাইলে সরস্বতী ও হুগলি নদীর সঙ্গমে রামকৃষ্ণ মন্দির সাঁকরাইল ভারতের পশ্চিমবঙ্গ রাজ্যের হাওড়া জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২ মিটার (৬ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে সাঁকরাইল শহরের জনসংখ্যা হল ২৫,৫৯০ জন। এর মধ্যে পুরুষ ৫৪% এবং নারী ৪৬%।  এখানে সাক্ষরতার হার ৬৪%। পুরুষদের মধ্যে সাক্ষরতার হার ৬৯% এবং নারীদের মধ্যে এই হার ৫৯%। সারা ভারতের সাক্ষরতার হার ৫৯.৫%, তার চাইতে সাঁকরাইল এর সাক্ষরতার হার বেশি।  এই শহরের জনসংখ্যার ১২% হল ৬ বছর বা তার কম বয়সী।   তথ্যসূত্র   বিষয়শ্রেণী:পশ্চিমবঙ্গের শহর বিষয়শ্রেণী:হাওড়া জেলার শহর ও নগর বিষয়শ্রেণী:কলকাতার পাড়া বিষয়শ্রেণী:কলকাতা মহানগর অঞ্চল
ইমাটিনিব বা গ্লিভেক সাম্প্রতিকালে আলোড়ন সৃষ্টিকারী এক ক্যান্সার নিরাময়কারী ঔষধ। নোরভাটিস ইন্টারন্যাশনাল এজি এর ফার্মাসিস্ট, নিকোলাস ল্যানডন, ১৯৯৮ সালে এর উদ্ভাবন, যা প্রাথমিক পর্যায়ে লিউকিমিয়ার নিরাময় হিসেবে ২০০২ অবধি অনুমোদন পাওয়া পর্যন্ত পরিক্ষামূলকভাবে রোগীদের দেওয়া হয় এবং তা ফলপ্রসূ হয়। তবে, এর মধ্যে আন্ত্রিক ক্যান্সারে আক্রান্ত এক মার্কিন সাইকোলোজিস্ট এই ঔষধ সেবন করেন এবং এর অসাধারণ ফলাফল পান, যা পরবর্তীতে মেডিক্যাল সাইন্সে মিরাকল হিসেবে বিবেচিত হয় এবং অন্ত্র সংক্রান্তিয় ক্যান্সারে এর ব্যবহার শুরু হয়।https://www.hindawi.com/journals/cherp/2014/357027/  তথ্যসূত্র   বিষয়শ্রেণী:বিশ্ব স্বাস্থ্য সংস্থার অপরিহার্য ঔষধ বিষয়শ্রেণী:ক্যান্সারের চিকিৎসা
মাওলানা মুহাম্মদ মমতাজ ছিলেন একজন ইসলামী পণ্ডিত এবং ভারতীয় জাতীয় কংগ্রেসের রাজনীতিবিদ। তিনি প্রথম পশ্চিমবঙ্গ বিধানসভার সদস্য ছিলেন।   জীবনের প্রথমার্ধ  মমতাজ বেঙ্গল প্রেসিডেন্সির মেদিনীপুর জেলার খড়গপুরে একটি বাঙালি মুসলিম পরিবারে জন্মগ্রহণ করেন।    কর্মজীবন  ১৯৫২ সালের পশ্চিমবঙ্গ বিধানসভা নির্বাচনে মমতাজ প্রতিদ্বন্দ্বিতা করেন যেখানে তিনি খড়গপুর বিধানসভা কেন্দ্র থেকে ভারতীয় জাতীয় কংগ্রেসের প্রার্থী হিসেবে প্রতিদ্বন্দ্বিতা করেন এবং হিন্দুত্ববাদী ভারতীয় জনসংঘের রাজনীতিবিদ বিসি ঘোষকে পরাজিত করেন।"Kharagpur, 1951". Latestly. Retrieved 9 May 2024. ১৯৫৭ সালের পশ্চিমবঙ্গ বিধানসভা নির্বাচনে তিনি মার্কসবাদী প্রার্থী নারায়ণ চোবের কাছে পরাজিত হন।   তথ্যসূত্র   বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ বিষয়শ্রেণী:ভারতীয় সুন্নি মুসলিম পণ্ডিত বিষয়শ্রেণী:বাঙালি আলেম বিষয়শ্রেণী:২০শ শতাব্দীর বাঙালি বিষয়শ্রেণী:২০শ শতাব্দীর ভারতীয় মুসলিম বিষয়শ্রেণী:পশ্চিমবঙ্গ বিধানসভার সদস্য ১৯৫১-১৯৫৭
ভেরেনা ১৪ (; অর্থ: ভেনাস ১৪) হলো ১৯৮১ সালে মহাশূণ্যে প্রেরণ করা একটি সোভিয়েত মনুষ্যবিহীন নভোযান। এই অভিযানটিকে সোভিয়েত ভেনেরা কর্মসূচির অংশ হিসাবে আন্তঃগ্রহ মহাকাশ অভিযান হিসেবে চিহ্নিত করা হয় এবং এটি ভেনাসে অন্বেষণের উদ্দেশ্যে প্রেরণ করা হয়। এই মহাকাশযাটি একই সাথে একটি শুক্র পার্শ্ব-পরিক্রমণকারী যান এবং এর পৃষ্ঠে সফলভাবে অবতরণ করা স্পেস প্রোব।   অভিযান   ভেনেরা ১৩ এবং ভেনেরা ১৪ ছিলো ১৯৮১ সালে শুক্র গ্রহ অভিমুখে অভিযান পরিচালনার জন্য প্রেরিত দুটি মহাকাশযানের জন্য প্রদত্ত পরিচিতিমূলক নাম। প্রোবগুলো পাঁচ দিনের ব্যবধানে উৎক্ষেপণ করা হয়েছিলো, ভেনেরা ১৩ ১৯৮১ সালের ৩০ অক্টোবর ০৬:০৪ ইউটিসিতে এবং ভেনেরা ১৪ ১৯৮১ সালের ৪ নভেম্বর ০৫:৩১ ইউটিসিতে উৎক্ষেপণ করা হয়। এদের উভয়েরই কক্ষীয় ভর ছিলো ।   আরও দেখুন    শুক্র অভিযানসমূহের তালিকা;  ১৯৮১-এ মহাকাশ যাত্রা;  সৌরজগত অনুসন্ধানের সময়লেখ;  কৃত্রিম উপগ্রহ এবং মহাকাশ প্রোবের সময়লেখ।   তথ্যসূত্র    বহিঃসংযোগ    Soviet Venus Images  Venera: The Soviet Exploration of Venus  On Ksanfomality's Venus Life Result    বিষয়শ্রেণী:ভেনেরা কর্মসূচি বিষয়শ্রেণী:১৯৮১-এ উৎক্ষিপ্ত মহাকাশযান
থাম্ব|গিফোর্ডগেট থেকে গিফোর্ড রাস্তায় যাওয়ার সরু পথ|alt=|250x250পিক্সেল গিফোর্ডগেট হচ্ছে হেডিংটন, পূর্ব লুথিয়ান, স্কটল্যান্ডের একটি রাস্তা। এটি সেন্ট মেরি চার্চের বিপরীতে টাইন নদী সংলগ্ন এবং দ্বাদশ শতাব্দীর নুঙ্গেট ব্রিজকে উপেক্ষা করে চলেছে। গিফোর্ডগেট রাস্তাটি ওয়াটারসাইড রোড, ফোর্ড রোড এবং একটি সরু পথ দিয়ে গিফোর্ড রোডের (২০০৫ সালে প্রশস্ত হয়) সাথে সংযুক্ত হয়েছে।  গিফোর্ডগেট জন নক্সের জন্মস্থান বলে জানা গেছে, এটি ৫ থেকে ৭ নম্বরের ওক গাছ দ্বারা চিহ্নিত করা যায়। গিফোর্ডগেটে প্রায় ১২টি বাড়ি রয়েছে।  আরো দেখুন  ভেনেল  অ্যাবিনিজার প্লেস, উইক  তথ্যসূত্র  বিষয়শ্রেণী:স্কটল্যান্ডের রাস্তা
জোয়ান মিচেল (ফেব্রুয়ারি ১২, ১৯২৫ - অক্টোবর ৩০, ১৯৯২) ছিলেন একজন আমেরিকান শিল্পী যিনি প্রাথমিকভাবে পেইন্টিং এবং প্রিন্টমেকিংয়ে কাজ করতেন। তিনি পেস্টেল ব্যবহার করতেন এবং কাগজে অন্যান্য কাজ তৈরি করতেন। তিনি ১৯৫০-এর দশকে নিউইয়র্ক স্কুল অফ আর্টিস্টস-এ সক্রিয় অংশগ্রহণকারী ছিলেন। শিকাগোর বাসিন্দা হিসেবে তিনি আমেরিকান বিমূর্ত অভিব্যক্তিবাদী আন্দোলনের সাথে যুক্ত, যদিও তিনি তার কর্মজীবনের বেশিরভাগ সময় ফ্রান্সে বসবাস করেছিলেন।   শৈলী এবং প্রভাব   যদিও তার পেইন্টিং শৈলী বছরের পর বছর ধরে বিকশিত হয়েছে, তবে মিচেল ১৯৫০ এর দশকের শুরু থেকে ১৯৯২ সালে তার চূড়ান্ত কাজ পর্যন্ত বিমূর্তকরণে প্রতিশ্রুতিবদ্ধ ছিলেন। শৈশবে ঊনবিংশ শতাব্দীর চিত্রকর্ম দেখার জন্য শিকাগোর আর্ট ইনস্টিটিউটে যাওয়ার কয়েক বছর ধরে, মিচেল পল সেজান, ওয়াসিলি ক্যাণ্ডিনস্কি, হেনরি ম্যাটিস এবং ভিনসেন্ট ভ্যান গঘের কাজকে তার কাজের উপর প্রভাব হিসাবে উল্লেখ করেছেন, এবং একবার বলেছিলেন, "আমি যদি ম্যাটিসের মতো আঁকতে পারতাম, আমি স্বর্গে থাকতাম।"Joan Mitchell,  Aires Pour Marion (1975–76) Christie's New York, Post-War & Contemporary Evening Sale, May 13, 2014. তার পেইন্টিংগুলি বিস্তৃত এবং প্রায়ই একাধিক প্যানেল জুড়ে আঁকা। স্মৃতি এবং তার মনে রাখা ল্যাণ্ডস্কেপের সাথে যুক্ত অনুভূতিগুলি তার কাজের প্রাথমিক উপাদানের জন্য উৎস ছিল। মিচেল সমালোচক আরভিং স্যাণ্ডলারকে বলেছিলেন, "আমি আমার ল্যাণ্ডস্কেপগুলি আমার সাথে নিয়ে যাই।"  মিচেল প্রাথমিকভাবে প্রাইমড ক্যানভাস বা সাদা মাটিতে তেল রং দিয়ে আঁকেন, যা গভীর ইঙ্গিতপূর্ণ। তিনি কখনও কখনও তীব্র ব্রাশওয়ার্ক ব্যবহার করেন। তিনি একটি পেইন্টিংকে "একটি জীব" হিসাবে বর্ণনা করেছেন।  শিল্প ইতিহাসবিদ লিণ্ডা নচলিনের মতে, "[মিচেলের ছবিগুলির] অর্থ এবং আবেগের তীব্রতা কাঠামোগতভাবে উৎপন্ন হয়ে থাকে"।  মিচেল তার অনুভূতি দ্বারা খুব প্রভাবিত হয়েছিলেন এবং সেগুলিকে তার শিল্পকর্মে অন্তর্ভুক্ত করেছিলেন। এমনকি তিনি এই অনুভূতিগুলিকে তুলনা করেছিলেন যা তার চিত্রকর্মকে কবিতার সাথে প্রভাবিত করেছিল।   তথ্যসূত্র    বহিঃসংযোগ    জোয়ান মিচেল ফাউণ্ডেশন  ডরোথি সেকলার, জোয়ান মিচেলের সাথে মৌখিক ইতিহাসের সাক্ষাত্কার  - আমেরিকান শিল্পের আর্কাইভস  জোয়ান মিচেল: অ্যাবস্ট্রাক্ট পেইন্টারের প্রতিকৃতি, মেরিয়ন ক্যাজোরির ডকুমেন্টারি ফিল্ম  TheArtStory এ জোয়ান মিচেলের জীবনী  মিচেল/রিওপেল প্রদর্শনী  পূর্ব নবম স্ট্রিট LACMA  MoMA এ জোয়ান মিচেল  ডেভিড জুইনারে জোয়ান মিচেল  বিষয়শ্রেণী:২০শ শতাব্দীর মার্কিন চিত্রশিল্পী বিষয়শ্রেণী:১৯৯২-এ মৃত্যু বিষয়শ্রেণী:১৯২৫-এ জন্ম
লালচক্ষু  (বৈজ্ঞানিক নাম: Matapa aria (Moore)) এক প্রজাতির ছোট আকারের প্রজাপতি। এরা ‘হেসপেরায়িডি’ গোত্রের এবং 'হেসপেরায়িনি' উপগোত্রের সদস্য।|}}  আকার   লালচক্ষু এর প্রসারিত অবস্থায় ডানার আকার ৪০-৫৫ মিলিমিটার দৈর্ঘ্যের হয়।  বিস্তৃতি  ভারত (দক্ষিণ ভারত [মুম্বাই পর্যন্ত], পশ্চিমবঙ্গ, উত্তরাঞ্চল থেকে সিকিম, অসম ও উত্তর-পূর্ব ভারত, আন্দামান) নেপাল, ভুটান, বাংলাদেশ, মায়ানমার, শ্রীলঙ্কা, দ: পূর্ব এশিয়ার বিস্তীর্ণ অংশ এর বিভিন্ন অঞ্চলে এদের পাওয়া যায়। বর্ণনা  প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-  ডানার উপরিতল কালচে বাদামি ও দাগ-ছোপ হীন। সামনের ডানায় কোস্টা গোড়া থেকে ডানার দুই-তৃতীয়াংশ পর্যন্ত মোটামুটি চওড়াভাবে লালচে হলুদ পটি যুক্ত। সিলিয়া উভয় ডানায় সাদা। পুরুষ প্রকারে সামনের ডানার গোড়ার খানিক বাইরের (সাব-বেসাল) অংশে সরু, সাদা, তির্যক ও সামান্য বক্র দাগ (brand) দেখা যায়।  ডানার নিম্নতল লালচে-হলুদ বা লালচে -বাদামি এবং দাগ-ছোপ হীন। পিছনের ডানায় টার্মিনাল প্রান্তে নিচের দিকে ধূসর বা ফ্যাকাশে হলুদ পাড় (fringe) চোখে পরে।  স্ত্রী ও পুরুষ প্রকার অনুরূপ, শুধুমাত্র পুরুষ প্রকারে উপরিউক্ত সাদা দাগ (brand) থাকে। শুঙ্গ সাদায়-কালোয় ডোরাকাটা; শীর্ষভাগ কালো ও শীর্ষবিন্দু কমলা। মাথা, বক্ষদেশ ও উদর উপরিতলে কালচে বাদামি ও নিম্নতলে লালচে বাদামি। চক্ষু গাঢ় লাল ও কালো চক্ষুতারা যুক্ত।Wynter-Blyth, M.A. (1957) Butterflies of the Indian Region, pg ৪৭৩.   আচরণ   অতি সুলভ-দর্শন এই প্রজাতির উড়ান অন্যান্য স্কিপারদের ন্যায় খুব দ্রুত ও স্বল্পদৈর্ঘ্যের। এরা স্থানিক স্বভাব বিশিষ্ট (territorial habit); বারবার পূর্বের বসার জায়গায় ফিরে আসে। মূলত বাঁশঝাড় ও বাঁশবনের বাসিন্দা এই স্কিপারকে সকালের প্রথম ভাগে রোদ পোহাতে ও সক্রিয়ভাবে ওড়াউড়ি করতে এবং সায়াহ্নে (dusk) জঙ্গলের পথে বা জঙ্গলের কিনারায় ফাঁকা জায়গায় বসে থাকতে দেখা যায়। দিনের বাকি সময় এরা বাঁশবনের পাতার ঘেরাটোপে বা ঘন ঝোপঝাড়ের ভিতর অবস্থান করে। এরা পাতায়, ডালে, পাখির বিষ্ঠায় ও ভিজে মাটিতে বসে খ্যাদ্যরস আহরণ করে। এই স্কিপারদের মাঝেমধ্যে ফুলে বসে মধুপান করতেও দেখা যায়। অন্যান্য স্কিপার প্রজাতির মতো লালচক্ষুকে ডানা মেলে বসতে লক্ষ্য করা যায় না। জোহুরদের (Borbo cinnara) মতো, এই প্রজাতিও কোনো শুকনো বিষ্ঠায় নিজের মূত্র যোগ করে সেই ভিজা বিষ্ঠা থেকে রস আহরণ করে। বাঁশঝাড় যুক্ত জঙ্গল এদের প্রিয় বাসস্থান। পাহাড়ের পাদদেশ থেকে ৮০০ মি, উচ্চতা পর্যন্ত উপযুক্ত পরিবেশে বর্ষা কালের আগে ও বর্ষা চলাকালীন এদের বিচরণ চোখে পরে এবং বর্ষার ঠিক পরেই এদের প্রাচুর্য নজরে আসে। মধ্য হিমালয়ে ৮৪০ মি, পর্যন্ত জুন থেকে নভেম্বর এই প্রজাতির দর্শন মেলে। পশ্চিমবঙ্গের উ: ২৪ পরগনা জেলায় অক্টোবর মাসে প্রচুর সংখ্যায় লালচক্ষু প্রজাতির দেখা মেলে।   তথ্যসূত্র    বিষয়শ্রেণী:ভারতের প্রজাপতি বিষয়শ্রেণী:পশ্চিমবঙ্গে প্রাপ্ত হেসপেরায়িডি গোত্রের প্রজাপতি বিষয়শ্রেণী:এশিয়ার প্রজাপতি বিষয়শ্রেণী:সিঙ্গাপুরের প্রজাপতি বিষয়শ্রেণী:১৮৬৫-এ বর্ণিত প্রজাপতি বিষয়শ্রেণী:মালয়েশিয়ার প্রজাপতি বিষয়শ্রেণী:ফ্রেডেরিক মুর কর্তৃক নামকরণকৃত ট্যাক্সা
শীতলক্ষ্যা নদী বা লক্ষ্যা নদী বাংলাদেশের উত্তর-কেন্দ্রীয় অঞ্চলের নরসিংদী, গাজীপুর, ঢাকা এবং নারায়ণগঞ্জ জেলার একটি নদী। নদীটির দৈর্ঘ্য ১০৮ কিলোমিটার, গড় প্রস্থ ২২৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক শীতলক্ষ্যা নদীর প্রদত্ত পরিচিতি নম্বর উত্তর-কেন্দ্রীয় অঞ্চলের নদী নং ৫৫।  প্রবাহ পথ শীতলক্ষ্যা নদী পুরাতন ব্রহ্মপুত্র নদীর একটি শাখানদী। টোক থেকে ভাটির দিকে পুরাতন ব্রহ্মপুত্র এবং বানার নিম্ন নদীর মিলিত প্রবাহ এখন শীতলক্ষ্যা নামে পরিচিত।ম ইনামুল হক, বাংলাদেশের নদনদী, অনুশীলন ঢাকা, জুলাই ২০১৭, পৃষ্ঠা ৯০। এর গতিপথের প্রাথমিক পর্যায়ে এটি দক্ষিণ পশ্চিমে এবং পরে নারায়ণগঞ্জের পূর্ব দিয়ে কালাগাছিয়ার কাছে ধলেশ্বরী নদীর সাথে মিশেছে। নদীটি প্রায় ১১ কিলোমিটার লম্বা এবং নারায়ণগঞ্জের নিকটে এর সর্বোচ্চ প্রস্থ প্রায় ৩০০ মিটার। এর সর্বোচ্চ প্রবাহ ডেমরার কাছে ২,৬০০ কিউসেক। সারা বছর ধরে এর নাব্যতা বজায় থাকে।  চিত্রশালা   আরও দেখুন   বাংলাদেশের নদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:ঢাকার নদী বিষয়শ্রেণী:ঢাকা জেলার নদী বিষয়শ্রেণী:নরসিংদী জেলার নদী বিষয়শ্রেণী:নারায়ণগঞ্জ জেলার নদী বিষয়শ্রেণী:গাজীপুর জেলার নদী বিষয়শ্রেণী:বাংলাদেশের নদী
বড়জালিয়া বাংলাদেশের বরিশাল জেলার অন্তর্গত হিজলা উপজেলার একটি ইউনিয়ন।   আয়তন  বড়জালিয়া ইউনিয়নের আয়তন ১৪,০৭৯ একর।   প্রশাসনিক কাঠামো  বড়জালিয়া ইউনিয়ন হিজলা উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম হিজলা থানার আওতাধীন। এটি জাতীয় সংসদের ১২২নং নির্বাচনী এলাকা বরিশাল-৪ এর অংশ।   জনসংখ্যার উপাত্ত  ২০১১ সালের আদমশুমারি অনুযায়ী বড়জালিয়া ইউনিয়নের মোট জনসংখ্যা ৩১,৬৪৩ জন। এর মধ্যে পুরুষ ১৫,৭১১ জন এবং মহিলা ১৫,৯৩২ জন। মোট পরিবার ৬,৫৭৪টি।   শিক্ষা  ২০১১ সালের আদমশুমারি অনুযায়ী বড়জালিয়া ইউনিয়নের সাক্ষরতার হার ৪৫.৩%।   আরও দেখুন   হিজলা উপজেলা  হিজলা থানা  বরিশাল জেলা   তথ্যসূত্র    বহিঃসংযোগ   বিষয়শ্রেণী:হিজলা উপজেলার ইউনিয়ন
আমি নেতা হবো ২০১৮ সালে আসন্ন মুক্তিপ্রাপ্ত রোমান্টিক ধাঁচের হাস্যরস্যাত্মক চলচ্চিত্র যেটি পরিচালনা করেছেন উত্তম আকাশ এবং প্রযোজনা করেছেন সেলিম খান। চলচ্চিত্রটিতে প্রধান চরিত্রে অভিনয় করেছেন সুপারস্টার শাকিব খান এবং বিদ্যা সিনহা সাহা মীম। চলচ্চিত্রটি বাংলাদেশের প্রযোজনায় সংস্থা শাপলা মিডিয়া এবং ভারতীয় প্রযোজনায় সংস্থা এসকে মুভিজ এর ব্যানারে নির্মিত হয়েছে।  এটি শাকিব-মীম জুটির দ্বিতীয় চলচ্চিত্র। এর পূর্বে ২০০৯ সালে আমার প্রাণের প্রিয়া চলচ্চিত্রে জুটিবদ্ধ হয়েছিলেন। বাণিজ্যিকভাবে চলচ্চিত্রটি ব্যবসাসফল হয়েছিল। চলচ্চিত্রটি ২০১৮ সালের ফেব্রুয়ারিতে মুক্তি পাবে বলে আশা করা হচ্ছে।। এছাড়াও ওমর সানি, মৌসুমী, কাজী হায়াত এবং সাদেক বাচ্চু সহ আরো অনেকে রয়েছেন।   শ্রেষ্ঠাংশে   শাকিব খান  বিদ্যা সিনহা সাহা মীম  ওমর সানী  মৌসুমী  কাজী হায়াত  সাদেক বাচ্চু  মোঃ ইসমাইল আহমেদ  সিরাজ হায়দার  আবেদ সরকার  শিবা শানু  ডিজে সোহেল  সুপ্তি  ইমরান নাজিম  কাবিলা  ববি  কালা আজিজ  কমল পাটেকার   সাউন্ডট্র্যাক  আমি নেতা হবোর গানগুলি লিখেছেন ভারতীয় সঙ্গীত রচনাকার ও শিল্পী আকাশ এবং বাংলাদেশের আলী আকরাম শুভ। চলচ্চিত্রটির প্রথম আইটেম গান "লাল লিপস্টিক" এর কথা লিখেছেন এবং কণ্ঠ দিয়েছেন আকাশ। এছাড়াও তৃষা চ্যাটার্জি সহ-শিল্পী হিসেবে দ্বৈত কণ্ঠ দিয়েছেন। চলচ্চিত্রটির ২য় গান ২০১৮ সালের ২৮ জানুয়ারি এসকে মিউজিক এর ব্যানারে চুম্মা গানটি ইউটিউবে মুক্তি দেওয়া হয়। এছাড়াও ৩ গান আই অ্যাম ইন লাভ ১০ ফেব্রুয়ারি মুক্তি দেওয়া হয়।   গান তালিকা    তথ্যসূত্র    বহিঃসংযোগ     বিষয়শ্রেণী:বাংলা ভাষার চলচ্চিত্র বিষয়শ্রেণী:২০০০-এর দশকের প্রণয়ধর্মী হাস্যরসাত্মক চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:আকাশ সেন সুরারোপিত চলচ্চিত্র বিষয়শ্রেণী:শাপলা মিডিয়া'র চলচ্চিত্র বিষয়শ্রেণী:আলী আকরাম শুভ সুরারোপিত চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:আইটেম নাম্বার বিশিষ্ট চলচ্চিত্র বিষয়শ্রেণী:২০১৮-এর চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:উত্তম আকাশ পরিচালিত চলচ্চিত্র
ওয়ার্ড নং ১১৮, কলকাতা পৌরসংস্থা হল কলকাতা পৌরসংস্থার ১৩ নং বরোতে একটি প্রশাসনিক বিভাগ, যা ভারতের পশ্চিমবঙ্গ রাজ্যের টালিগঞ্জ সার্কুলার রোড (সাহাপুর)- নিউ আলিপুর পাড়ার কিছু অংশ নিয়ে গঠিত।   ভূগোল  ১১৮ নং ওয়ার্ডটি উত্তরে সাহাপুর শীতলতলা রোড, রজনী মুখার্জি রোড এবং এসএনরয় রোড দ্বারা সীমাবদ্ধ; বুড়োশিবতলা মেইন রোডের পূর্বে; রায় বাহাদুর এক্রয় রোডের দক্ষিণে; এবং পশ্চিমে বুড়োশিবতলা মেইন রোড।  ওয়ার্ডটি কলকাতা পুলিশের বেহালা থানা দ্বারা পরিবেশিত হয়। Kolkata: Detail Maps of 141 Wards with Street Directory, Fourth Impression 2003, Map No. 88, D.P. Publication and Sales Concern, 66 College Street, Kolkata-700 073.  বেহালা মহিলা থানা দক্ষিণ পশ্চিম বিভাগের এখতিয়ারের অধীনে সমস্ত পুলিশ জেলাকে কভার করে, অর্থাৎ সরসুনা, তারাতলা, বেহালা, পর্ণশ্রী, ঠাকুরপুকুর ও হরিদেবপুর।    জনসংখ্যা  ভারতের ২০১১ সালের আদমশুমারি অনুসারে, কলকাতা পৌরসংস্থার ওয়ার্ড নং ১১৮ র মোট জনসংখ্যা ছিল ২১,৮১০ জন, যার মধ্যে ১০,৮৯৭ (৫০%) পুরুষ এবং ১০,৯১৩ (৫০%) মহিলা। ৬ বছরের নিচে জনসংখ্যা ছিল ১,৪৬৮ জন। ১১৮ নং ওয়ার্ডে মোট শিক্ষিতের সংখ্যা ছিল ১৮,৩১৫ (৬ বছরের বেশি জনসংখ্যার ৯০.০৪%)   নির্বাচন হাইলাইট  ওয়ার্ডটি একটি সিটি পৌর কর্পোরেশন কাউন্সিল নির্বাচনী এলাকা গঠন করে এবং এটি বেহালা পশ্চিম বিধানসভা কেন্দ্র এর একটি অংশ।  নির্বাচনবছর নির্বাচনী এলাকা কাউন্সিলরের নাম দলীয় অধিভুক্তি ২০০৫ ওয়ার্ড নং ১১৮ অজয় অধিকারী ভারতের কমিউনিস্ট পার্টি (মার্কসবাদী) Search the web for COUNCILLORS OF KOLKATA MUNICITIPAL CORPORATION. In the search list click on this. On clicking one gets an option for "List of KMC Councillors" at the bottom of the page. Press <Open> to get to Adobe Acrobat file. ২০১০ তারক সিং সর্বভারতীয় তৃণমূল কংগ্রেস  ২০১৫ তারক সিং সর্বভারতীয় তৃণমূল কংগ্রেস Prabahat Khabar, Hindi newspaper, print edition, 29 April 2015   তথ্যসূত্র   বিষয়শ্রেণী:কলকাতা পৌরসংস্থার ওয়ার্ড বিষয়শ্রেণী:উইকিউপাত্তে স্থানাঙ্ক আছে
ডান|থাম্ব| ভুটানের পতাকাটিতে দ্রুকের ছবি  দ্রুক (, ) হল তিব্বতি ও ভুটানি পুরাণের "বজ্র ড্রাগন" এবং ভুটানের জাতীয় প্রতীক। ভুটানের পতাকায় একটি দ্রুক দেখা যায়, যার হাতে রত্ন রয়েছে, যা ধনসম্পদকে চিহ্নিত করে। জংখা ভাষায় ভুটানকে বলা হয় দ্রুক ইউল বা "দ্রুকেরভূমি", এবং ভুটানি নেতাদের বলা হয় দ্রুক গিয়ালপো বা "বজ্র ড্রাগন রাজা"। ২০০৮ সালের ভুটানি নির্বাচনের সময়ে যে চারটি নকল নির্বাচনী দল তৈরি হয়েছিল তাদের নামে ড্রুক শব্দটির সাথে চারটি রঙের নাম দেওয়া হয়েছিল। ভুটানের জাতীয় সঙ্গীত হলো দ্রুক ৎসেন্ধেন বা দ্রুকের রাজ্য।  দ্রুক ("দুক" বা "দুগ" নামেও পরিচিত) দ্রুকপা বংশের প্রতীক হিসাবে গৃহীত হয়েছিল, যার উৎস তিব্বতে এবং যা পরে ভুটানে ছড়িয়ে পড়ে। পারম্পরিক বিবরণ অনুসারে, এই গোষ্ঠীর প্রতিষ্ঠাতা, সাংপা গ্যারে, প্রথম গিয়ালওয়ং দ্রুকপা যখন রালং মঠটি নির্মাণ শুরু করেছিলেন, তখন সেখানে ভয়ানক ঝড় ওঠে। বজ্রধ্বনি, বা "মেঘ-কন্ঠস্বর" কে ড্রাগনের গর্জন হিসাবে দেখা হয়। এটিকে একটি অশুভ লক্ষণ হিসাবে ধরে নিয়ে তিনি মঠটিকে দ্রুগ-রালুং নাম দিয়েছিলেন, নামটিতে "বজ্র ড্রাগন" শব্দ যুক্ত করেছিলেন। বিহারের শিষ্যরা দ্রুগপা বা "জারা বজ্রের" নামে পরিচিত ছিল। ১৯০০-এর দশক অবধি ভুটানের মহা লামা এই সম্প্রদায়ের উত্সকে বোঝাতে একটি বজ্র ড্রাগন সহ একটি টুপি পরতেন। এই গোষ্ঠীটি আরও জনপ্রিয় হওয়ার সাথে সাথে, বর্তমানের ভুটান অঞ্চলে মঠগুলি স্থাপন করা শুরু করে, ফলস্বরূপ এই অঞ্চলটি তিব্বতি এবং ভুটানিদের মধ্যে দ্রুগ ইউল বা বজ্রভূমি নামে পরিচিতি লাভ করে।   অন্যান্য এশীয় ড্রাগন   বাকুনাওয়া  চীনা ড্রাগন  জাপানি ড্রাগন  কোরীয় ড্রাগন  নাগ  পাখংবা  ভিয়েতনামি ড্রাগন   আরও দেখুন   ভুটানের জাতীয় প্রতীকসমূহ   তথ্যসূত্র   বিষয়শ্রেণী:ড্রাগন বিষয়শ্রেণী:ভুটানের জাতীয় প্রতীকসমূহ